 Proza - : - Kilometrul 16 plus 250 de rechesan gheorghe : - Kilometrul 16 plus 250 de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) > in capul... (Proza) > Mos Nicolae... (Proza) > papusi din... (Poezie) > niciodata... (Poezie) > amintiri din... (Poezie) > fata din... (Poezie) > macabra... (Poezie) > iarba verde... (Poezie) > cititorul de... (Poezie) > poemul... (Poezie) > liftierele ... (Poezie) > Conversatie... (Proza) > tot ceea ce... (Poezie) > alef 1 ... (Poezie) > Notorietate ... (Personale) > Belerophon... (Proza) > ex aequo ... (Poezie) > xxx ... (Personale) > in capul... (Proza) > Saphardine... (Poezie) > citindu-l pe... (Poezie) > interviu cu... (Proza) > O ciorba... (Poezie) > Boul Apis cu... (Poezie) > in capul... (Proza) > in capul... (Proza) > in capul... (Proza) > Rezervatia ... (Poezie) > amintire din... (Poezie) > sopirla ... (Poezie) > Salciile... (Poezie) > Dupa-amiaza... (Poezie) > soarele ca... (Poezie) > domnisoara... (Poezie) > note pentru... (Poezie) > riduri... (Poezie) > Adelina... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13956028 index.html' > Vizionari: 899 > Kilometrul 16 plus 250 proza [ ] - - - - - - - - - - - - - - - - - - - - - - - - - de rechesan gheorghe [danrec ] 2010-10-05 | | Gellert aseza delicat, cu doua degete, paharul gol pe tablia mesei. Cu stinga apuca minerul carafei din sticla si umplu paharele pina aproape de buza cu vinul ruginiu, amarui, cu aroma de fructe. isi freca fruntea arsa de soare, cu dosul palmei, isi netezi parul carunt, tuns scurt si ofta: -Bea draga, e marfa naturala, fara conservanti, l-am primit de la un maistru care a lucrat pe vremuri cu mine, acum e pensionar si are citiva butuci pe linga casa, si in fiecare an imi da doi-trei litri pentru degustare! Bausem destul, dar i-am facut pe plac si am luat inca o dusca. -stii ce nu pricep eu din curva asta de viata? Bine, nu inteleg multe, dar cel mai tare ma nedumereste de ce se chinuie natura sa tot nasca minuni in timp ce noi continuam sa-i batjocorim frumusetile!? Ochiul drept, cu irisul de un albastru pur, ca si portelanul de Meissen era fix, inert si mai mare decit stingul. Mi-a fost intotdeauna jena sa-l intreb daca era asa din nastere sau in urma unui accident nefericit. Un lucru era clar, chiar si asa, cu jumatate de privire, de fapt pentru lentila teodolitului nu avea nevoie decit de singur ochi ager, n-am cunoscut, pe o raza de o mie de kilometri, topometru mai bun decit el . Mi-am aprins o tigara, urmarit de reprosul ochiului bun, dar desi nu scapa ocazia sa-mi spuna "da-le dracului de tigari ca te otravesti" de data asta n-a zis nimic. -Ce te framinta Feri-baci? l-am intrebat suflind fumul, discret, intr-o parte. A golit paharul, plescaind apreciativ: -Bun vin, se simte aroma naturala de strugure, fiindca e luat bob cu bob de pe ciorchine si stors manual...conteaza si butoiul, fiindca vinul e ca femeia frumoasa, daca-l ingrijesti cu atentie te recompenseaza cu dragoste...Ce ma framinta? E mult de povestit, da' daca ai rabdare, mai am o carafa de vin, tot din asta, de butuc... M-am ridicat si am aruncat mucul afara, pe pamintul ars de seceta. Baraca, asezata la marginea drumului nou croit, se pierdea ca un punct neinsemnat in necuprinsul cimpiei, inconjurata doar de umbrele matahaloase ale mastodontilor cu membre si colti din otel. M-am intors si l-am privit curios. -Povesteste-mi, avem timp destul! Ochiul sanatos a clipit amuzat. -Tu ai destul, la mine se apropie securea de trunchi...desi pot sa ma laud ca m-am descurcat destul de bine pina acum si am lasat cite ceva in urma. Anu' trecut insa am patit o chestie incredibila! isi turna inca jumatate de pahar, privind intrebator spre al meu inca plin. L-am refuzat si a continuat, articulind moale dar clar: -Afurisita lucrare! Un drum forestier, la dracu' n praznic, nici cu tancu' n-ajungeai acolo..Normal ca mi l-au repartizat mie, cu tot cu dirigentia de santier, ca doar cine-i fraieru' sa se bage-n asa ceva? -Las' ca iti place sa fi provocat... -Tirla Oii ii zice locului, o vale ingusta care serpuieste prin padure, pe linga un piriu secat, un afluent mic al Muresului, il puteai trece din doi pasi...si-o salbaticie, de ramineai cu gura cascata. Am inceput masuratorile si-n doua saptamini traseul era deja marcat. Vremea era frumoasa, desi vara era pe sfirsite, lucrul mergea ata, oamenii si utilajele munceau cu spor si inaitam cite jumatate de kilometru pe zi. Cu cazarea ne descurcam bine, nu a trebuit sa caram baracile acolo sus, fiindca gasisem o cabana goala a ocolului silvic si ne gospodaream singuri.in fiecare simbata, cumparam un porc si-l taiam sa avem mincare calda pentru toata saptamina. Ciudata specie de purcei au acolo, negri, cu botul lung si ascutit, umbla prin padure ca gliganii, dar au carnea dulce fiindca-s ingrasati cu jir si ghinda. Sorbi inca o gura de vin si zimbi: -in rest, regim de austeritate: muieri nu erau decit jos, in satele imprastiate de-a lungul Muresului, iar bautura doar un pahar cu vin de caciula, duminica sau cind incheiam un tronson. Cind am dat de piatra dura, granit curat, am chemat artificierii ca sa dinamiteze stinca. Ca sa consolidez acostamentul a trebuit sa bagam excavatoarele-n coasta. Mi se rupea inima, vazind cum cad in prapastie brazii aia ca niste coloane de templu grecesc, vechi de sute de ani, adevarate minuni ale naturii si se umple valea de praf si fum de dinamita, dar n-aveam alta solutie decit sa taiem in carnea muntelui...Am facut si niste poze, le am pe aici pe undeva, ca sa-mi aduc aminte cum era padurea, inainte de a intra noi cu senilele in gura aia de rai! Am rasfoit teancul de fotografii, in timp ce el a continuat: -in noiembrie s-a apucat sa ploua, la inceput mocaneste, apoi a venit o rupere de nori cum rar am mai vazut. Valea s-a umflat pina la nivelul rambleului, utilajele s-au impotmolit in noroiul adus de torente pina la senile, doar printr-un noroc chior n-a murit nimeni, cind s-a naruit un versant peste noi. Trei zile au carat camioanele piatra si lutul prabusit peste axul drumului. Cind s-au oprit ploile am reluat lucrul si la inceputul lui decembrie eram pe terminate, nu mai aveam decit vreo sapte sute de metri pina la capatul traseului stabilit prin contract, cu beneficiarul. Era o vreme nemapomenit de calduroasa, oamenii munceau in camasa ca vara, doar pe culmi picase o pospaiala grunjoasa, care s-a topit repede. intr-o simbata, a venit sus, ca sa vada stadiul lucrarilor, Luncan, directorul antreprizei. L-am plimbat pe tot traseul, lucrasem impecabil, in patul drumului piatra sparta era cilindrata si compactata tais, ca masa, acostamentele consolidate perfect, cu bornele kilometrice marcate frumos cu vopsea alba si rosie, lucru ca la carte. "Domnu' Gellert, felicitari, mi-a spus el, ai fost eficient, asa cum te stiam de obicei! Cred ca inainte de Craciun, facem receptia, nu?." Se bucura smecherul ca devansasem termenul, probabil ca spera si la o gratificatie grasa. " Da, mai avem un tronson pina la kilometrul 16 + 250, dar cred ca trebuie facuta o modificare in proiect!" stii si tu cit se burzuluiesc antreprenorii cind aud de asa ceva: cheltuieli suplimentare, depasiri de deviz, intirzieri, si-alte belele! " De ce, m-a intrebat el, care-i problema?" L-am dus acolo, ca sa vada cu ochii lui ca nu umblu cu cioace. Situatia era complicata: in dreapta era valea, o prapastie cit un bloc cu zece etaje, in stinga coasta abrupta inaccesibila, iar in fata defileul, un zid de granit masiv prin care nu se putea strecura decit o bicicleta. S-a uitat nemultumit pe proiect, a buchisit plansa cu varianta ocolitoare propusa de mine si a ridicat din umeri: " Nu inteleg, de ce propui bucla asta, in loc sa pastrezi traseul rectiliniu si mai scurt?" " Veniti sa vedeti" i-am spus. Am lasat jeepul si am urcat poteca ingusta pina cind am ajuns aici... A cautat o fotografie in teanc si mi-a intins-o. Parea ireala: in caldarea dintre culmile intunecate se intindea o livada cu sute de ciresi in floare, o ninsoare trandafirie care contrasta cu asprimea rece a piscurilor impadurite si duritatea stincilor care o margineau. -Extraordinar, am spus, n-am mai vazut asa ceva! -Pai nu degeaba ii spunea locului Poiana Zinelor! Da' s-a dus dracului toata minunatia, kaput..numai in poze a ramas! si-a turnat inca un pahar de vin si l-a baut setos: -Luncan n-a fost asa impresionat ca tine. S-a invirtit un minut pe-acolo si m-a luat la rost. " Domnu', Gellert esti drumar batrin, ce dracu'... la ce bun sa ocolesti... bagi dinamita in defileu si tai traseul drept, asa cum a stabilit initial proiectantul!" Atunci mi-a sarit tandara: "Dom'le, dumneata esti timpit? Poiana e o rezervatie de ciresi salbatici nu poti s-o tai croind drumul pe aici...si chiar daca prin absurd, cei de la Directia Mediului isi dau acordul, e o crima sa distrugi asa ceva! " smecherul, cred ca s-a amuzat de-a binelea in sinea lui! A scos din mapa o hirtie si a fluturat-o triumfator: " Acordul? Uite-l aici, cu toate stampilele legale! Esti un mare naiv, nea Gellert,de ce crezi ca a platit italianul sa facem drum pe-aici? Sa aibe pe unde circula oile si caprele? As, pai mascalzone produce mobila de lux, nu mozzarela! iar lemnul de cires e valuta forte in italia!" -Urita treaba, am soptit, vazind cum ochiul sanatos i se intuneca si sclipeste umed. -Stai sa vezi cum s-a terminat...Luni, Luncan a venit din nou, impreuna cu beneficiarul, ca sa supravegheze, personal, dinamitarea. inainte de a a aprinde amorsele, am facut poza pe care ai vazut-o...Da, ciresii aia au inflorit atunci, a doua oara in mijlocul lui decembrie, de parca ar fu vrut sa se impotriveasca distrugerii, din toate puterile lor! Ca sa fie sigur ca sparge integral peretele defileului, a dat ordin artificierilor sa puna o incarcatura intreita fata de cit era normal. Bubuitura s-a repercutat in toata valea, iar cind s-a imprastiat tot fumul si praful ne-am repezit toti intr-acolo. Explozia spulberase stincile, dar dincolo de ele poteca disparea intr-un hau fara fund. Merita sa le vezi mutrele , cind au vazut ca poiana disparuse ca prin farmec, de parca toata livada, cu ciresii infloriti se inaltase la cer. Dumnezeu nu bate cu bita! Mai tirziu cind am chemat un geolog ca sa faca o evaluare, am inteles ce se intimplase de fapt. Sub enflorismentul de granit dur se afla un strat de calcar friabil. Cind explozia a rupt roca dura, socul a dislocat si calcarul friabil, corodat de pinza freatica de desubt si toata falia, pe o intindere de trei hectare s-a prabusit in gol. italianul a inceput sa-si muste pumnii de ciuda, iar Luncan cit e el de solid, a palit si s-a muiat ca o cirpa. "Ne-am dus dracului, domnule Gellert, a bolborosit el, nu mai da macaronaru' un sfant pe lucrare!" " Aiurea, am spus, terminam drumul la kilometru 16 plus 250 si signor Lemn-Tanase ne plateste lucrarea realizata...cred ca nu-i convine sa-l tirim prin tribunale sau sa-l caute comisarii de la Fisc la furnir!" Am terminat lucrarea la termen si ne-am incasat banii integral. De fapt drumul nu e inutil, fiindca leaga tronsonul Arad-Deva cu drumul judetean 66 A. Circula pe el mocanii cu turmele si motoganii cu carele incarcate cu ciubere.Partea frumoasa a povestii este ca ultima data cind am trecut pe acolo, in caldera artificiala s-a format un iezer marisor de toata frumusetea. Am facut un memoriu ca sa fie cartografiat si denumit pe harti"lacul Ciresu". Peisajul e nemaipomenit si ma bate gindul sa obtin prin concesiune pentru nouazeci de ani de la Ocolul Silvic un teren acolo, sa-mi fac o cabanuta unde sa-mi petrec verile cind ies la pensie. Poate plantez si niste ciresi, de ce nu!? | index 'pageview'); 